એક રાહદારીએ મિડ-ડે LOCAL સાથે વાત કરતાં કહ્યું હતું કે ‘ઘણા દિવસ થઈ ગયા છે આ ખાડો પડ્યો એને. આ ખાડા પાસેથી એક મોટી ગટર પણ પસાર થાય છે. આ ગટર પર પેવર બ્લૉક્સ બેસાડવા જેવું કાચું કામ કરી માર્ગને મુખ્ય માર્ગ સાથે જોડવામાં આવ્યો છે. માર્ગ પર અને માર્ગની બન્ને તરફ જોતાં ખ્યાલ આવશે કે દરેક જ્ગ્યાએ પેવર બ્લૉક્સ જમીનમાં બેસી ગયા છે. આ કારણે ત્યાંથી પસાર થનારાં વાહનો જમીનમાં પછડાતાં નુકસાન થવાનો ભય રહે છે અને અકસ્માત સરજાવાની શક્યતા પણ વધી જાય છે એટલું જ નહીં, વરસાદના સમયે માર્ગ પર પાણી જમા થતું હોવાથી માર્ગ કઈ જગ્યાએ કેટલો ઊંચો છે તેમ જ કઈ જગ્યાએ કેટલો નીચો છે એનો અંદાજ લગાવવો પણ મુશ્કેલ થઈ જાય છે.’